Danske patienter er generelt rigtig glade for den behandling, de får på sygehusene. Og det kan læses i de karakterer, Sundhedsstyrelsen giver sygehusene. Der skriver Berlingske. 24 ud af 60 offentlige sygehuse får fire ud af fem stjerner. Sygehusene bliver vurderet på patienttilfredshed, ventetider, hygiejne og fysiske rammer. En stor del af de firestjernede sygehuse ligger i Jylland, mens sygehuse i hovedstadsområdet klarer sig mindre godt. I Nordjylland kan fem ud af ni sygehuse nu prale med at have fire stjerner. - Patienterne i Nordjylland er generelt de mest tilfredse i landet, og det skyldes blandt andet, at vi har et højt dedikeret personale, som yder en god, høj kvalitet, siger den nordjyske regionsrådsformand Ulla Astman (Soc.Dem.) til Berlingske.

Opsummering:
Fem ud af de ni sygehuse i Region Nordjylland scorer fire ud af fem stjerner hos Sundhedsstyrelsen.